# Aku Ankan taskukirja

### Wikipedia

Aku Ankan taskukirja on tunnettu myös nykyajan ilmiöitä toisinaan jäljittelevistä sarjoista. Ohessa oleva taskukirjan kansi tekee kunniaa julkaisuvuonna ilmestyneelle Taru sormusten herrasta: Kuninkaan paluu -elokuvalle. Aku Ankan taskukirjan kannet ja sarjat ovat jäljitelleet myös mm. Tähtien Sotaa ja Tinttiä. Kuvassa taskukirjan Totta vai tarua kansi.

Aku Ankan taskukirja on Suomessa vuodesta 1970 julkaistu, nykyään vähintään kerran kuukaudessa ilmestyvä taskukokoinen lapsille suunnattu Disney-sarjakuvakirjasarja. Kuukausittain ilmestyvien taskukirjojen lisäksi Aku Ankan taskukirjojen sarjaan kuuluu erikois- ja teemanumeroita, joita ilmestyy vuodessa 2-3 kappaletta.

Kirjojen sarjakuvat ovat pääasiassa italialaista alkuperää. Tarinat ovat käännöksiä Italian Topolino-lehden sarjakuvista. Vuoteen 1991 (numeroon 142) saakka taskukirjat käännettiin suomen kielelle saksankielisistä taskukirjoista, jotka taas olivat monesti käännöksiä ranskalaisista taskukirjoista. Nämä alkukieliset taskukirjat pitivät sisällään ranskalaisten ja saksalaisten toimitusten valitsemia italialaisia sarjoja, joitten tarinat on sidottu toisiinsa erikseen piirretyn kehyskertomuksen avulla. Nämä kehyskertomukset, toisin sanoen esinäytökset, olivat siihen asti yksi suomenkielisen taskukirjan tavaramerkeistä. Esinäytökset palasivat taskukirjoihin uudelleen heinäkuun 2006 numerossa 319 (Miljoonakaappaus), joka oli samalla johdanto taskukirjan 320 ensimmäiseen tarinaan. Esinäytöksien lopullisen paluun kohtaloa ei ole vielä päätetty. Toistaiseksi niitä ei kuitenkaan ole nähty 319. numeron jälkeen.

Painatuskulujen laskemiseksi taskukirjoja julkaistiin alkujaan puoliksi nelivärisinä, puoliksi mustavalkoisina siten, että joka toinen aukeama oli värillinen, joka toinen mustavalkoinen. Muualla kuin Suomessa ei taskukirjoja julkaista näin, mikä johtui Sanoman, sittemmin SanomaWSOY:n käytössä olevasta sanomalehtipainokoneista.

Taskukirjat muuttuivat kokonaan nelivärisiksi vuoden 1993 alusta. Ensimmäinen kokonaan värillinen taskukirja oli numero 154: Nyt nappaa!. Myöhemmin myös vanhojen taskukirjojen uusintapainoksia ryhdyttiin tekemään kokonaan värillisinä.

Vuoden 1995 alusta (taskukirjasta numero 178) lähtien yhden vuoden taskarien selkämykset ovat muodostaneet yhtenäisen kuvan.

Koko olemassaolonsa ajan Aku Ankan taskukirja on ollut erittäin suosittu julkaisu. Se on eräs Suomen myydyimpiä kuukausittain ilmestyviä julkaisuja varsinkin kesäaikaan sekä joulukuussa.

Aku Ankan taskukirjoista on julkaistu useita erikielisia variaatioita lukuisissa maissa. Näihin lukeutuvat muun muuassa sisarjulkaisut Lustiges Taschenbuch Saksassa ja Kalle Ankas Pocket Ruotsissa.

## [muokkaa] Tunnetuimpia taskaritarinoiden piirtäjiä ja käsikirjoittajia

- Flemming Andersen
- Carl Barks
- Giovan Battista Carpi
- Giorgio Cavazzano
- Rodolfo Cimino
- Massimo De Vita
- Guido Martina
- Carlo Panaro
- Giuseppe Perego
- Giorgio Pezzin
- Romano Scarpa
- Lara Molinari

## [muokkaa] Taskukirjojen selkämyksiä

- 1995: Aku Ankka (Taskarin 25-vuotisjuhlan kunniaksi)
- 1996: Tupu, Hupu ja Lupu (sisarenpoikien 59-vuotisjuhlan kunniaksi)
- 1997: Roope Ankka (saiturin 50-vuotisjuhlan kunniaksi)
- 1998: Mikki Hiiri ja syntymäpäiväkakku (hiirulaisen 70-vuotisjuhlan kunniaksi)
- 1999: Taikaviitta ja Ankkalinnan yö (viittasankarin 30-vuotisjuhlan kunniaksi)
- 2000: Aku heittelemässä vanhoja Taskareita (Taskarin 30-vuotisjuhlan kunniaksi)
- 2001: Kuvagalleria
- 2002: Pelle Pelottoman paja
- 2003: Roopen rahasäiliön holvi
- 2004: Akulla on pallot hajoamassa (Akun 70-vuotisjuhlan kunniaksi)
- 2005-2006: Ankkalinnan väki yhdessä poseeraamassa (Disney-sarjakuvan 75-vuotisjuhlan kunniaksi)

## [muokkaa] Asiatietoja taskukirjoista

- Pisin taskaritarina on 250-sivuinen Soulin olympialaisten kunniaksi julkaistu tarina Soul 1988. Se julkaistiin suomeksi taskarin erikoisnumerossa Olympiakuume vuonna 1992 Barcelonan olympialaisten aikaan. Toiseksi pisin tarina on 179-sivuinen fantasiatarina Pahuuden armeijakunta taskukirjassa 177: Helppo nakki vuodelta 1994.
- Taikaviitan syntytarina kerrotaan taskarissa 41: Aku Taikaviitta. Tarinassa Aku löytää Fantom Ankan salaisen piilopaikan ja päättää ryhtyä Taikaviitaksi kostaakseen Roopen ja Hannun aiheuttamat vääryydet.
- Ankallissankari, 176, oli ensimmäinen tuplapaksu taskukirja.

## [muokkaa] Katso myös

- Luettelo Aku Ankan taskukirjoista
- Aku Ankka -lehti
- Roope-setä

## [muokkaa] Aiheesta muualla

- http://perunamaa.net/taskarit/ - Perunamaan taskaritietokanta
- http://www.akuankka.fi/lukemista/taskukirjat/ - Taskukirjat Aku Ankan sivuilla
- http://coa.inducks.org/ - Inducksin listaus taskareista

Haettu osoitteesta http://fi.wikipedia.org../../../a/k/u/Aku_Ankan_taskukirja_6f4b.html

Luokat: Aku Ankan taskukirjat | Disneyn sarjakuvakirjat ja -lehdet

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Dansk
- Deutsch
- Svenska